[pic] | EUROPA-KOMMISSIONEN |

Bruxelles, den 7.10.2010

KOM (2010) 552 endelig

2010/0289 (COD)

Forslag til

EUROPA-PARLAMENTETS OG RÅDETS FORORDNING

om indførelse af hastende autonome handelspræferencer for Pakistan

BEGRUNDELSE

Efter de ødelæggende oversvømmelser uden fortilfælde i Pakistan gav Det Europæiske Råd på mødet den 16. september ministrene til opgave meget hurtigt at blive enige om en omfattende pakke med foranstaltninger på kort, mellemlang og lang sigt, som skal understøtte Pakistans bestræbelser på genopretning og fremtidig udvikling. Foranstaltningerne omfatter bl.a. ambitiøse handelsforanstaltninger, hvorefter Pakistan indrømmes øget markedsadgang til Unionen gennem en øjeblikkelig og tidsbegrænset nedsættelse af tolden på vigtige eksportvarer fra Pakistan.

Det Europæiske Råd opfordrede Kommissionen til i oktober at fremlægge et forslag til Europa-Parlamentets og Rådets forordning om ensidig suspension af tolden på visse importerede varer fra Pakistan for en begrænset periode.

De handelsindrømmelser, der indrømmes Pakistan, repræsenterer en troværdig indsats fra Unionen og medfører omfattende økonomiske fordele for Pakistan, samtidig med at der tages hensyn til en række EU-virksomheders følsomhed og WTO-medlemmers følsomhed, især de mindst udviklede landes følsomhed.

60 % af Pakistans eksport til Unionen består af tekstiler og beklædningsgenstande. En lang række af de varer, der foreslås liberaliseret, er derfor tekstiler og beklædningsgenstande. Da varedækningen skal være så omfattende som muligt, omfatter dette også andre industriprodukter og landbrugsprodukter for ikke at underminere Pakistans bestræbelser på at diversificere erhvervslivet og eksportgrundlaget.

Der blev opstillet en liste over 75 toldpligtige positioner af betydning for Pakistans eksport. De udvalgte varepositioner beløber sig til ca. 900 mio. EUR i importværdi, hvilket udgør ca. 27 % af Unionens import fra Pakistan (3,3 mia. EUR). En liberalisering af disse 75 positioner, hvoraf en vareposition (ethanol) pålægges et årligt toldkontingent på 100 000 ton baseret på tidligere import, vil medføre en forventet stigning i Unionens import fra Pakistan på ca. 100 mio. EUR pr. år i forhold til 2009, samtidig med at toldindtægterne på Unionens budget reduceres med lidt mere end 80 mio. EUR. Denne stigning i importen til Unionen er forholdsvis lille i betragtning af den nuværende samlede importværdi på disse varer, som udgør ca. 15 mia. EUR, hvoraf næsten 4 mia. EUR allerede indføres toldfrit til Unionen. Direkte eller indirekte virkninger på beskæftigelsen vil være begrænsede, idet importstigningen er lav i forhold til EU-produktionens nuværende niveau (0,5 %), og vil endvidere blive kompenseret gennem øget indtjening som følge af lavere priser på de importerede varer. Der kan ydes støtte til reintegrering af ledige arbejdstagere på arbejdsmarkedet gennem Den Europæiske Fond for Tilpasning til Globaliseringen.

Samtidig skal Unionen anmode Verdenshandelsorganisationen (WTO) om at blive undtaget fra sine forpligtelser. En EU-afgørelse om at indrømme Pakistan handelspræferencer vil være i strid med det grundlæggende princip i GATT-aftalens artikel I:1 (mest begunstigede land), da disse præferencer ikke indrømmes andre WTO-medlemmer, og artikel XIII om ikke-diskriminerende forvaltning af kvantitative restriktioner. Unionen skal derfor anmode WTO om en fritagelse fra GATT artikel I og XIII. Denne anmodning skal vedtages af WTO's Almindelige Råd i henhold til artikel IX i overenskomsten om oprettelse af WTO.

I artikel 8 i denne forordning fastlægges procedurer for vedtagelse af gennemførelsesretsakter. Disse bestemmelser kan revideres, så de kan blive bragt i tråd med den fremtidige forordning, der vedtages i henhold til artikel 291 i TEUF om kontrol med udøvelsen af de gennemførelsesbeføjelser, der tillægges Kommissionen. Hvis nærværende forslag vedtages inden ikrafttrædelsen af forordningen om, hvordan medlemsstaterne skal kontrollere Kommissionens udøvelse af gennemførelsesbeføjelser, planlægger Kommissionen, at den automatisk skal ajourføres og henvise til den forordning, der er vedtaget i henhold til artikel 291.

2010/0289 (COD)

Forslag til

EUROPA-PARLAMENTETS OG RÅDETS FORORDNING

om indførelse af hastende autonome handelspræferencer for Pakistan

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 2

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure og

ud fra følgende betragtninger:

(1) Forholdet mellem Den Europæiske Union og Den Islamiske Republik Pakistan ("Pakistan") bygger på den samarbejdsaftale, der trådte i kraft den 1. september 2004[1]. Et af hovedmålene er at sikre betingelserne for og fremme en forøgelse og udvikling af den indbyrdes samhandel mellem parterne.

(2) Som følge af kraftig monsunregn påvirkede ødelæggende oversvømmelser i juli og august 2010 mange regioner i Pakistan, især Baluchistan, Khyber Pakhtunkhwa, Punjab, Sindh og Gilgit-Baltistan. Ifølge FN-kilder ramte oversvømmelserne omkring 20 mio. mennesker og 20 % af Pakistan, svarende til mindst 160 000 km2, og efterlod op til 12 mio. mennesker med et behov for humanitær nødhjælp.

(3) Humanitær hjælp er naturligvis det primære middel i sådanne situationer, og Unionen har været initiativtager på dette område, siden katastrofen startede.

(4) Det er vigtigt at udnytte alle til rådighed værende midler til at støtte Pakistans genrejsning efter denne katastrofe og bestræbelser på fremtidig udvikling.

(5) Det Europæiske Råd besluttede i en erklæring om Pakistan den 16. september 2010 at give ministrene til opgave meget hurtigt at blive enige om en omfattende pakke af foranstaltninger på kort, mellemlang og lang sigt for at støtte Pakistans bestræbelser på genopretning og fremtidig udvikling, herunder bl.a. en række ambitiøse handelsforanstaltninger, som er afgørende for økonomisk genopretning og vækst.

(6) Det Europæiske Råd understregede især et stærkt tilsagn om udelukkende til Parkistan at indrømme Pakistan øget markedsadgang til Unionen gennem en øjeblikkelig og tidsbegrænset nedsættelse af tolden på vigtige eksportvarer fra Pakistan.

(7) Det er derfor hensigtsmæssigt at udvide de autonome handelspræferencer til at omfatte Pakistan ved for en begrænset periode at suspendere alle toldsatser for en række vigtige eksportvarer for Pakistan. Disse handelspræferencer vil ikke få betydelige negative følger for EU-hjemmemarkedet og vil ikke få negative følger for de mindst udviklede medlemmer af Verdenshandelsorganisationen (WTO).

(8) De autonome handelspræferencer vil enten tage form af en undtagelse fra told på import til Unionen eller toldkontingenter.

(9) Indrømmelsen af autonome handelspræferencer er betinget af, at Pakistan overholder de relevante oprindelsesregler for varer og dertil knyttede procedurer og indgår i et reelt administrativt samarbejde med Unionen med henblik på at eliminere enhver risiko for svig. Alvorlig og systematisk overtrædelse af betingelserne for retten til at gøre brug af præferenceordningerne, svig eller manglende administrativt samarbejde i forbindelse med kontrollen af varernes oprindelse bør medføre en midlertidig suspension af præferencerne. Kommissionen bør i den forbindelse bemyndiges til om nødvendigt at vedtage sådanne midlertidige foranstaltninger.

(10) Med henblik på at definere begrebet varer med oprindelsesstatus, oprindelsescertificering og administrative samarbejdsprocedurer bør afsnit IV, kapitel 2, afdeling 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks[2] anvendes. Hvad angår oprindelseskumulation kan kun materialer med oprindelse i Den Europæiske Union dog anvendes i denne henseende. Regional kumulation og andre former for kumulation, dog undtages kumulation med materialer med oprindelse i Unionen, bør ikke anvendes ved fastlæggelsen af oprindelsesstatus for varer, der er omfattet disse autonome præferencer med henblik på at sikre, at der sker en tilstrækkelig forarbejdning i Pakistan.

(11) En udvidelse af de autonome handelspræferencer til at omfatte Pakistan forudsætter, at Unionen fritages fra sine forpligtelser i henhold til artikel I og XIII i den almindelige overenskomst om told og udenrigshandel 1994 (GATT) i henhold til artikel IX i overenskomsten om oprettelse af WTO.

(12) I lyset af de hastende omstændigheder i Pakistan bør forordningen anvendes fra den 1. januar 2011, forudsat at WTO har godkendt Unionens anmodning om en fritagelse fra Unionens forpligtelser, jf. GATT-aftalens artikel I og XIII.

(13) Med henblik på at sikre en umiddelbar og bæredygtig virkning på den økonomiske genopretning i Pakistan efter oversvømmelserne anbefales det at begrænse handelspræferencernes varighed til den 31. december 2013.

(14) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[3].

(15) Ændringer af den kombinerede nomenklatur skulle ikke medføre større ændringer af de autonome handelspræferencer. Kommissionen bør derfor bemyndiges til at vedtage delegerede retsakter i henhold til artikel 290 i traktaten om Den Europæiske Unions funktionsmåde med henblik på at foretage eventuelle nødvendige ændringer og tekniske tilpasninger af lister over varer, som de autonome handelspræferencer finder anvendelse på -

VEDTAGET DENNE FORORDNING:

Artikel 1 Præferenceordninger

1. Varer med oprindelse i Pakistan og opført i bilag I fritages for told ved indførsel til Unionen.

2. Varer med oprindelse i Pakistan og opført i bilag I kan indføres i Unionen, jf. dog de særlige bestemmelser i artikel 3.

Artikel 2Betingelser for retten til præferenceordninger

Retten til at gøre brug af de ordninger, der indføres ved artikel 1, er betinget af:

a) at de oprindelsesregler for varer og de dertil knyttede procedurer, som afsnit IV, kapitel 2, afdeling 1, første og andet led, i forordning (EØF) nr. 2454/93 indeholder bestemmelser om, overholdes. Hvad angår oprindelseskumulation med henblik på fastlæggelse af oprindelsesstatus for varer, der er omfattet af ordningerne i artikel 1, tillades kun kumulation med materialer med oprindelse i Den Europæiske Union. Regional kumulation eller andre former for kumulation, dog med undtagelse af kumulation med materialer med oprindelse i Den Europæiske Union, er ikke tilladt

b) at de metoder for administrativt samarbejde, som afsnit IV, kapitel 2, afdeling 1, tredje led, i forordning (EØF) nr. 2454/93 indeholder bestemmelser om, overholdes

c) at de kompetente pakistanske myndigheder udsteder oprindelsescertifikater formular A i henhold denne forordning, som bærer følgende påtegning i rubrik 4 "Autonom foranstaltning – forordning (EU) nr. …/2010[4]".

Artikel 3Toldkontingenter

1. De varer, der er opført i bilag II, kan indføres i Unionen fritaget for told inden for de lofter, der er fastsat ved de i samme bilag omhandlede EU-toldkontingenter.

2. Kommissionen forvalter de toldkontingenter, der er opført i stk. 1, og bilag II, i overensstemmelse med artikel 308a, 308b og 308c i forordning (EØF) nr. 2454/93.

Artikel 4Ændring af bilagene

Kommissionen kan vedtage delegerede retsakter i henhold til artikel 5 med henblik på en ændring af bilagene for at indføre de nødvendige ændringer og tekniske tilpasninger som følge af ændringer i den kombinerede nomenklatur og Taric.

Artikel 5Udøvelse af de delegerede beføjelser

1. Kommissionen tillægges beføjelser til at vedtage de delegerede retsakter, der er omhandlet i artikel 4, i en ubegrænset periode.

2. Så snart Kommissionen har vedtaget en delegeret retsakt, underretter den Europa-Parlamentet og Rådet samtidigt herom.

3. Beføjelsen til at vedtage delegerede retsakter tillægges Kommissionen på de i artikel 6 og 7 anførte betingelser.

Artikel 6Tilbagekaldelse af delegationen

1. Delegationen af beføjelser i artikel 4 kan til enhver tid tilbagekaldes af Europa-Parlamentet eller Rådet.

2. Hvis en institution indleder en intern procedure for at beslutte, om den ønsker at tilbagekalde delegationen af beføjelser, giver den den anden institution og Kommissionen meddelelse herom inden for et rimeligt tidsrum, inden den træffer endelig afgørelse, og oplyser samtidig, hvilke delegerede beføjelser der eventuelt vil blive tilbagekaldt, samt begrundelsen herfor.

3. Afgørelsen om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning straks eller på et senere tidspunkt, hvis dette er angivet i afgørelsen. Afgørelsen er uden virkning for gyldigheden af de delegerede retsakter, der allerede er i kraft. Afgørelsen offentliggøres i Den Europæiske Unions Tidende .

Artikel 7 Indsigelser mod delegerede retsakter

1. Europa-Parlamentet og Rådet kan gøre indsigelse mod en delegeret retsakt inden to måneder fra underretningen herom. Fristen forlænges med en måned på foranledning af Europa-Parlamentet eller Rådet.

2. Hvis hverken Europa-Parlamentet eller Rådet har rejst indsigelse mod den delegerede retsakt ved fristens udløb, offentliggøres den delegerede retsakt i Den Europæiske Unions Tidende og træder i kraft på den dato, der er fastsat i dens bestemmelser.

Den delegerede retsakt kan offentliggøres i Den Europæiske Unions Tidende og træde i kraft før fristens udløb, hvis Europa-Parlamentet og Rådet begge har meddelt Kommissionen, at de ikke har til hensigt at gøre indsigelse.

3. Hvis Europa-Parlamentet eller Rådet gør indsigelse mod den delegerede retsakt, træder retsakten ikke i kraft. Den institution, der gør indsigelse mod den delegerede retsakt, anfører begrundelsen herfor.

Artikel 8Udvalgsprocedure

1. Kommissionen bistås af Toldkodeksudvalget.

2. Når der henvises til dette stykke, anvendes artikel 4 og 7 i afgørelse 1999/468/EF. Perioden i artikel 4, stk. 3, i afgørelse 1999/468/EF, fastsættes til en måned.

Artikel 9Midlertidig suspension

1. Skønner Kommissionen, at der foreligger tilstrækkelige beviser på manglende overholdelse af bestemmelserne i artikel 2, kan den træffe foranstaltninger til hel eller delvis suspension af de i denne forordning fastsatte præferenceordninger for en periode på højst seks måneder, forudsat at den forinden:

a) har underrettet udvalget

b) har opfordret medlemsstaterne til at træffe de fornødne sikkerhedsforanstaltninger for at beskytte Unionens finansielle interesser eller bringe Pakistan til at overholde artikel 2, stk. 1

c) har offentliggjort en meddelelse i Den Europæiske Unions Tidende om, at der foreligger begrundet tvivl om, hvorvidt Pakistan anvender præferenceordningerne korrekt eller overholder bestemmelserne i artikel 2, stk. 1, hvilket kan bringe dets ret til fortsat at anvende denne ordning i fare

d) har underrettet Pakistan om enhver afgørelse, der træffes i overensstemmelse med dette stykke, inden afgørelsen får virkning.

2. De i stk. 1 omhandlede foranstaltninger vedtages efter proceduren i artikel 8.

3. Ved udløbet af suspensionsperioden træffer Kommissionen beslutning om enten at bringe den midlertidige suspension til ophør eller at forlænge suspensionsforanstaltningen i henhold til proceduren i stk. 1.

4. Medlemsstaterne giver Kommissionen alle relevante oplysninger, som vil kunne berettige suspension af præferencerne eller en forlængelse af suspensionsforanstaltningen.

Artikel 10Ikrafttrædelse og anvendelse

1. Denne forordning træder i kraft dagen efter offentliggørelsen i Den Europæiske Unions Tidende .

2. Den anvendes fra den 1. januar 2011, forudsat at toldpræferencerne i denne forordning tillades ved en fritagelse indrømmet af Verdenshandelsorganisationen. I fald Verdenshandelsorganisationen indrømmer en sådan fritagelse efter den 1. januar 2011, finder den anvendelse fra den dato, på hvilken fritagelsen træder i kraft.

3. Kommissionen offentliggør en meddelelse i Den Europæiske Unions Tidende for at informere de erhvervsdrivende om den dato, på hvilken Verdenshandelsorganisationen har indrømmet fritagelsen. I fald denne dato er senere end den 1. januar 2011, skal den præciserede dato være den dato, fra hvilken toldpræferencer finder anvendelse i henhold til stk. 2, andet punktum.

4. Denne forordning anvendes indtil den 31. december 2013.

5. Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Europa-Parlamentets vegne På Rådets vegne

Formand Formand

BILAG I

Varer fritaget for told

De varer, som er omfattet af foranstaltningerne, identificeres ved den ottecifrede KN-kode. Beskrivelsen af disse koder kan findes i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif. Beskrivelsen af KN-koderne anføres kun til orientering.

KN-kode | Beskrivelse |

07123900 | SVAMPE OG TRØFLER, HELE, TØRREDE, SNITTEDE, KNUSTE ELLER PULVERISEREDE, MEN IKKE YDERLIGERE TILBEREDTE (UNDTAGEN SVAMPE AF SLÆGTEN AGARICUS, JUDASØRE (AURICULARIA SPP.) OG BÆVRESVAMP (TREMELLA SPP.) |

41079210 | NARVLÆDER AF HORNKVÆG (HERUNDER BØFLER) IKKE SPALTET, UDEN HÅR, YDERLIGERE BEREDT EFTER GARVNING ELLER CRUSTING, UNDTAGEN HELE HUDER OG SKIN |

41079910 | LÆDER AF HORNKVÆG (HERUNDER BØFLER), UDEN HÅR, YDERLIGERE BEREDT EFTER GARVNING ELLER CRUSTING, UNDTAGEN HELE HUDER OG SKIN OG UNDTAGEN IKKE SPALTET NARVLÆDER OG SPALTET NARVLÆDER |

42032100 | HANDSKER OG LUFFER AF LÆDER ELLER KUNSTLÆDER TIL SPORTSBRUG |

42032910 | HANDSKER OG LUFFER AF LÆDER ELLER KUNSTLÆDER, BESKYTTELSESHANDSKER TIL ERHVERVSMÆSSIG BRUG (ARBEJDSHANDSKER), UNDTAGEN HANDSKER OG LUFFER TIL SPORTSBRUG |

42032991 | HANDSKER OG LUFFER, AF LÆDER ELLER KUNSTLÆDER, TIL MÆND ELLER DRENGE, UNDTAGEN HANDSKER TIL SPORTSBRUG SAMT BESKYTTELSESHANDSKER TIL ERHVERVSMÆSSIG BRUG (ARBEJDSHANDSKER) |

42032999 | HANDSKER OG LUFFER, AF LÆDER ELLER KUNSTLÆDER, UNDTAGEN HANDSKER TIL SPORTSBRUG SAMT BESKYTTELSESHANDSKER TIL ERHVERVSMÆSSIG BRUG (ARBEJDSHANDSKER) OG UNDTAGEN HANDSKER OG LUFFER TIL MÆND ELLER DRENGE |

52051200 | GARN, ENKELTTRÅDET, AF UKÆMMEDE BOMULDSFIBRE, MED INDHOLD AF BOMULD PÅ 85 VÆGTPROCENT ELLER DEROVER, AF FINHED UNDER 714,29 DECITEX, MEN IKKE UNDER 232,56 DECITEX (OVER 14, MEN IKKE OVER 43 METRISK NUMMERERING) IKKE I DETAILSALGSOPLÆGNINGER |

52052200 | GARN, ENKELTTRÅDET, AF KÆMMEDE BOMULDSFIBRE, MED INDHOLD AF BOMULD PÅ 85 VÆGTPROCENT ELLER DEROVER, AF FINHED UNDER 714,29 DECITEX, MEN IKKE UNDER 232,56 DECITEX (OVER 14, MEN IKKE OVER 43 METRISK NUMMERERING) IKKE I DETAILSALGSOPLÆGNINGER |

52052300 | GARN, ENKELTTRÅDET, AF KÆMMEDE BOMULDSFIBRE, MED INDHOLD AF BOMULD PÅ 85 VÆGTPROCENT ELLER DEROVER, AF FINHED UNDER 232,56 DECITEX, MEN IKKE UNDER 192,31 DECITEX (OVER 43, MEN IKKE OVER 52 METRISK NUMMERERING) IKKE I DETAILSALGSOPLÆGNINGER |

52052400 | GARN, ENKELTTRÅDET, AF KÆMMEDE BOMULDSFIBRE, MED INDHOLD AF BOMULD PÅ 85 VÆGTPROCENT ELLER DEROVER, AF FINHED UNDER 192,31 DECITEX, MEN IKKE UNDER 125 DECITEX (OVER 52, MEN IKKE OVER 80 METRISK NUMMERERING) IKKE I DETAILSALGSOPLÆGNINGER |

52053200 | GARN, FLERTRÅDET ELLER KABELSLÅET AF UKÆMMEDE BOMULDSFIBRE, MED INDHOLD AF BOMULD PÅ 85 VÆGTPROCENT ELLER DEROVER, AF FINHED UNDER 714,29 DECITEX, MEN IKKE UNDER 232,56 DECITEX (OVER 14, MEN IKKE OVER 43 METRISK NUMMERERING) IKKE I DETAILSALGSOPLÆGNINGER |

52054200 | GARN, FLERTRÅDET ELLER KABELSLÅET AF KÆMMEDE BOMULDSFIBRE, MED INDHOLD AF BOMULD PÅ 85 VÆGTPROCENT ELLER DEROVER, AF FINHED UNDER 714,29 DECITEX, MEN IKKE UNDER 232,56 DECITEX (OVER 14, MEN IKKE OVER 43 METRISK NUMMERERING) IKKE I DETAILSALGSOPLÆGNINGER |

52081190 | UBLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER , AF VÆGT 100 G ELLER DERUNDER PR. M2, UNDTAGEN FORBINDSGAZE |

52081216 | UBLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER , AF VÆGT OVER 100 G PR. M2 MEN IKKE OVER 130 G PR. M2 AF BREDDE 165 CM ELLER DERUNDER |

52081219 | UBLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 100 G PR. M2 MEN IKKE OVER 130 G PR. M2 AF BREDDE OVER 165 CM |

52081300 | UBLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, 3 ELLER 4 BINDINGER, INKLUSIVE HERAF AFLEDTE BINDINGER |

52081900 | ANDET UBLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER |

52082190 | BLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT 100 G ELLER DERUNDER PR. M2, UNDTAGEN FORBINDSGAZE |

52082219 | BLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER , AF VÆGT OVER 100 G PR. M2, MEN IKKE OVER 130 G PR. M2 AF BREDDE OVER 165 CM |

52082296 | BLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 130 G PR. M2, AF BREDDE OVER 165 CM |

52082900 | ANDET BLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER |

52083900 | ANDET FARVET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER |

52085100 | TRYKT LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT UNDER 100 G PR. M2, |

52085200 | TRYKT LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 100 G PR. M2, |

52085990 | ANDET TRYKT KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER |

52091100 | UBLEGET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 200 G PR. M2, |

52091200 | UBLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 200 G PR. M2, MED 3 ELLER 4 BINDINGER, INKLUSIVE HERAF AFLEDTE BINDINGER |

52091900 | ANDET UBLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER |

52092200 | BLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 200 G PR. M2, MED 3 ELLER 4 BINDINGER, INKLUSIVE HERAF AFLEDTE BINDINGER |

52092900 | ANDET BLEGET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER |

52093200 | FARVET KIPERVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 200 G PR. M2, MED 3 ELLER 4 BINDINGER, INKLUSIVE HERAF AFLEDTE BINDINGER |

52093900 | ANDET FARVET LÆRREDSVÆVET STOF AF BOMULD, MED INDHOLD AF BOMULD PÅ 85 VÆGTPROCENT ELLER DEROVER, AF VÆGT OVER 200 G PR. M2, |

52111200 | UBLEGET KIPERVÆVET STOF, MED INDHOLD AF BOMULD PÅ UNDER 85 VÆGTPROCENT, BLANDET HOVEDSAGELIG ELLER UDELUKKENDE MED KEMOFIBRE, AF VÆGT OVER 200 G PR. M², MED 3 ELLER 4 BINDINGER, INKLUSIVE HERAF AFLEDTE BINDINGER |

54078100 | VÆVET STOF AF GARN MED INDHOLD AF ENDELØSE SYNTETISKE FIBRE PÅ UNDER 85 VÆGTPROCENT, SYNTETISKE HERUNDER VÆVET STOF MED MONOFILAMENTER AF FINHED 67 DECITEX ELLER DEROVER, MED STØRSTE TVÆRMÅL IKKE OVER 1 MM, BLANDET HOVEDSAGELIG ELLER UDELUKKENDE MED BOMULD, BLEGET ELLER UBLEGET |

54078200 | VÆVET STOF AF GARN MED INDHOLD AF ENDELØSE SYNTETISKE FIBRE PÅ UNDER 85 VÆGTPROCENT, SYNTETISKE HERUNDER VÆVET STOF MED MONOFILAMENTER AF FINHED 67 DECITEX ELLER DEROVER, MED STØRSTE TVÆRMÅL IKKE OVER 1 MM, BLANDET HOVEDSAGELIG ELLER UDELUKKENDE MED BOMULD, FARVET |

55095300 | GARN AF KORTE SYNTETISKE FIBRE (UNDTAGEN SYTRÅD), BLANDET HOVEDSAGELIG ELLER UDELUKKENDE MED BOMULD, IKKE I DETAILSALGSOPLÆGNINGER |

55131120 | VÆVET STOF AF KORTE SYNTETISKE FIBRE, MED INDHOLD PÅ UNDER 85 VÆGTPROCENT AF DISSE FIBRE, BLANDET HOVEDSAGELIG ELLER UDELUKKENDE MED BOMULD, AF VÆGT 170 G ELLER DERUNDER PR. M2, LÆRREDSVÆVET, BLEGET ELLER UBLEGET, AF BREDDE 165 CM OG DERUNDER |

55132100 | VÆVET STOF AF KORTE SYNTETISKE FIBRE, MED INDHOLD PÅ UNDER 85 VÆGTPROCENT AF DISSE FIBRE, BLANDET HOVEDSAGELIG ELLER UDELUKKENDE MED BOMULD, AF VÆGT 170 G ELLER DERUNDER PR. M2, LÆRREDSVÆVET, FARVET |

55134100 | VÆVET STOF AF KORTE SYNTETISKE FIBRE, MED INDHOLD PÅ UNDER 85 VÆGTPROCENT AF DISSE FIBRE, BLANDET HOVEDSAGELIG ELLER UDELUKKENDE MED BOMULD, AF VÆGT 170 G ELLER DERUNDER PR. M2, TRYKT |

61012090 | ANORAKKER (HERUNDER SKIJAKKER), VINDJAKKER, BLOUSON-JAKKER OG LIGNENDE VARER, AF TRIKOTAGE AF BOMULD, TIL MÆND ELLER DRENGE |

61033200 | JAKKER OG BLAZERE, AF TRIKOTAGE AF BOMULD, TIL MÆND ELLER DRENGE |

61034200 | BENKLÆDER, OVERALLS, KNICKERS OG SHORTS, AF TRIKOTAGE AF BOMULD, TIL MÆND ELLER DRENGE (UNDTAGEN BADESHORTS) |

61072100 | NATSKJORTER OG PYJAMAS, AF TRIKOTAGE AF BOMULD, TIL MÆND ELLER DRENGE |

61083100 | NATKJOLER OG PYJAMAS, AF TRIKOTAGE AF BOMULD, TIL KVINDER ELLER PIGER |

61099020 | T-SHIRTS OG UNDERTRØJER, AF TRIKOTAGE AF ULD ELLER FINE DYREHÅR ELLER KEMOFIBRE |

61112090 | BEKLÆDNINGSGENSTANDE OG TILBEHØR TIL BEKLÆDNINGSGENSTANDE, AF TRIKOTAGE AF BOMULD, TIL SPÆDBØRN (UNDTAGEN HANDSKER, VANTER OG LUFFER) |

61121200 | TRÆNINGSDRAGTER, AF TRIKOTAGE AF SYNTETISKE FIBRE |

61159500 | STRØMPEBENKLÆDER, STRØMPER, KNÆSTRØMPER, SOKKER OG LIGNENDE VARER, OG FODTØJ UDEN PÅSYEDE SÅLER, AF TRIKOTAGE AF BOMULD (UNDTAGEN GRADUEREDE KOMPRESSIONSSTRØMPER, STRØMPEBENKLÆDER, STRØMPER, KNÆSTRØMPER, TIL KVINDER, AF FINHED PR. ENKELTGARN UNDER 67 DECITEX) |

61161020 | HANDSKER, IMPRÆGNERET, OVERTRUKKET ELLER BELAGT MED GUMMI |

61161080 | VANTER OG LUFFER, AF TRIKOTAGE, IMPRÆGNERET, OVERTRUKKET ELLER BELAGT MED PLAST ELLER GUMMI, SAMT HANDSKER, AF TRIKOTAGE, IMPRÆGNERET, OVERTRUKKET ELLER BELAGT MED PLAST |

61169200 | HANDSKER, VANTER OG LUFFER, AF TRIKOTAGE AF BOMULD |

61169300 | HANDSKER, VANTER OG LUFFER, AF TRIKOTAGE AF SYNTETISKE FIBRE |

62019300 | ANORAKKER, VINDJAKKER, BLOUSON-JAKKER OG LIGNENDE VARER, AF KEMOFIBRE, TIL MÆND ELLER DRENGE |

62034319 | BENKLÆDER OG KNICKERS, AF SYNTETISKE FIBRE, TIL MÆND ELLER DRENGE, (UNDTAGEN TIL ARBEJDS- OG BESKYTTELSESBEKLÆDNING) |

62042280 | KOMBINEREDE SÆT, AF BOMULD, TIL KVINDER ELLER PIGER (UNDTAGEN TIL ARBEJDS- OG BESKYTTELSESBEKLÆDNING) |

62046231 | BENKLÆDER OG KNICKERS, AF DENIM, TIL KVINDER ELLER PIGER (UNDTAGEN TIL ARBEJDS- OG BESKYTTELSESBEKLÆDNING) |

62046290 | SHORTS AF BOMULD, TIL KVINDER ELLER PIGER |

62079100 | UNDERTRØJER, BADEKÅBER, SLÅBROKKER OG LIGNENDE VARER, AF BOMULD, TIL MÆND ELLER DRENGE |

62089100 | CHEMISER, TRUSSER, UNDERBENKLÆDER, NEGLIGÉER, BADEKÅBER, HOUSECOATS OG LIGNENDE VARER, AF BOMULD, TIL KVINDER ELLER PIGER |

62114290 | BEKLÆDNINGSGENSTANDE AF BOMULD, TIL KVINDER ELLER PIGER |

62114310 | KITLER OG FORKLÆDER SAMT ANDEN ARBEJDS- OG BESKYTTELSESBEKLÆDNING, AF KEMOFIBRE, TIL KVINDER ELLER PIGER |

62160000 | HANDSKER, VANTER OG LUFFER |

63026000 | HÅNDKLÆDER, VASKEKLUDE, VISKESTYKKER OG LIGNENDE VARER, AF HÅNDKLÆDEFROTTÉSTOF ELLER LIGNENDE FROTTÉSTOF, AF BOMULD |

63029100 | HÅNDKLÆDER, VASKEKLUDE, VISKESTYKKER OG LIGNENDE VARER, AF BOMULD, UNDTAGEN AF HÅNDKLÆDEFROTTÉSTOF ELLER LIGNENDE FROTTÉSTOF |

63039100 | GARDINER, RULLEGARDINER, GARDINKAPPER OG SENGEKAPPER, AF BOMULD, UNDTAGEN AF TRIKOTAGE |

63039290 | GARDINER, RULLEGARDINER, GARDINKAPPER OG SENGEKAPPER, AF SYNTETISKE FIBRE, IKKE AF FIBERDUG OG UNDTAGEN AF TRIKOTAGE |

63039990 | GARDINER, RULLEGARDINER, GARDINKAPPER OG SENGEKAPPER, IKKE AF BOMULD ELLER SYNTETISKE FIBRE, IKKE AF FIBERDUG OG UNDTAGEN AF TRIKOTAGE |

63049200 | ANDET INDENDØRS BOLIGUDSTYR, AF BOMULD, IKKE AF TRIKOTAGE |

63071090 | GULVKLUDE, KARKLUDE, STØVEKLUDE OG LIGNENDE RENGØRINGSKLUDE, IKKE AF TRIKOTAGE ELLER AF FIBERDUG |

63079099 | ANDRE KONFEKTIONEREDE VARER, HERUNDER SNITMØNSTRE, IKKE AF TRIKOTAGE, IKKE AF FILT |

64039993 | FODTØJ MED YDERSÅL AF GUMMI, PLAST, LÆDER ELLER KUNSTLÆDER OG OVERDEL AF LÆDER, MED LÆNGSTE INDVENDIGE MÅL PÅ 24 CM OG DEROVER, DER HVERKEN KENDETEGNER SIG SOM HERREFODTØJ ELLER DAMEFODTØJ, UNDTAGEN SPORTSFODTØJ OG FODTØJ, MED INDBYGGET BESKYTTELSESTÅKAPPE AF METAL, SOM IKKE DÆKKER ANKLEN, IKKE FODTØJ MED HOVEDSÅL AF TRÆ (UDEN BINDSÅL), UNDTAGEN FODTØJ MED FORBLAD AF REMME ELLER MED EN ELLER FLERE UDSKÆRINGER OG UNDTAGEN HJEMMEFODTØJ |

64039996 | FODTØJ MED YDERSÅL AF GUMMI, PLAST, LÆDER ELLER KUNSTLÆDER OG OVERDEL AF LÆDER, MED LÆNGSTE INDVENDIGE MÅL PÅ 24 CM OG DEROVER, TIL MÆND, UNDTAGEN SPORTSFODTØJ OG FODTØJ, MED INDBYGGET BESKYTTELSESTÅKAPPE AF METAL, SOM IKKE DÆKKER ANKLEN, IKKE FODTØJ MED HOVEDSÅL AF TRÆ (UDEN BINDSÅL), UNDTAGEN FODTØJ MED FORBLAD AF REMME ELLER MED EN ELLER FLERE UDSKÆRINGER OG UNDTAGEN HJEMMEFODTØJ |

64039998 | FODTØJ MED YDERSÅL AF GUMMI, PLAST, LÆDER ELLER KUNSTLÆDER OG OVERDEL AF LÆDER, MED LÆNGSTE INDVENDIGE MÅL PÅ 24 CM OG DEROVER, TIL KVINDER, UNDTAGEN SPORTSFODTØJ OG FODTØJ, MED INDBYGGET BESKYTTELSESTÅKAPPE AF METAL, SOM IKKE DÆKKER ANKLEN, IKKE FODTØJ MED HOVEDSÅL AF TRÆ (UDEN BINDSÅL), UNDTAGEN FODTØJ MED FORBLAD AF REMME ELLER MED EN ELLER FLERE UDSKÆRINGER OG UNDTAGEN HJEMMEFODTØJ |

BILAG II

Vare omfattet af et årligt toldfrit toldkontingent, jf. artikel 3

De varer, som er omfattet af foranstaltningerne, identificeres ved den ottecifrede KN-kode. Beskrivelsen af disse koder kan findes i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif. Beskrivelsen af KN-koderne anføres kun til orientering.

Løbenummer | KN-kode | Beskrivelse | 2011 | 2012 | 2013 |

09.2401 | 2207 1000 | ETHANOL (ETHYLALKO-HOL), IKKE DENATURERET, MED ET ALKOHOLIND-HOLD PÅ >= 80 % | 100 000 tons | 100 000 tons | 100 000 tons |

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE

Europa-Parlamentets og Rådets forordning om indførelse af hastende autonome handelspræferencer for Pakistan

2. BUDGETPOSTER:

Kapitel 12, artikel 120.

Budgetteret beløb for det pågældende år: 14 079,7 mio. EUR (B2010)

3. FINANSIELLE VIRKNINGER

( Forslaget har ingen finansielle virkninger

( Forslaget har ingen finansielle virkninger for udgifterne, men har følgende finansielle virkninger for indtægterne:

(i mio. EUR, 1 decimal)

Budgetpost | Indtægter[5] | 2010 | 2011 |

Artikel 120 | Virkninger for EU's egne indtægter | - | - 61,8 |

Efter foranstaltningens iværksættelse |

2012 | 2013 | [n+3] | [n+4] | [n+5] |

Artikel 120… | - 61,8 | - 61,8 |

4. FORHOLDSREGLER MOD SVIG

Med forordningen gøres Pakistans ret til at gøre brug af præferenceordningerne betinget af, at Pakistan overholder oprindelsesreglerne for varer og de dertil knyttede procedurer, at Pakistan overholder metoderne for administrativt samarbejde, og at Pakistan indgår i et reelt administrativt samarbejde med Unionen med henblik på at eliminere enhver risiko for svig.

5. ANDRE BEMÆRKNINGER

Tabet i toldindtægter beregnes som forskellen mellem toldindtægterne baseret på den nuværende EU-import og tolden over for Pakistan (forslaget omfatter import til EU fra Pakistan til en værdi på under 900 mio. EUR) og de toldindtægter, der ville opnås, hvis importen af disse varer fra Pakistan blev liberaliseret. Dette medfører et beregnet tab i toldindtægter på 77,6 mio. EUR. Dertil skal lægges den handelsfordrejning (pr. land og pr. vare), som måtte medføre et indtægtstab på 6,7 mio. EUR.

Det samlede bruttotab af toldindtægter beløber sig til 82,4 mio. EUR, mens nettotabet bliver 25 % mindre (medlemsstaternes opkrævningsomkostninger på 25 %) og udgør 61,8 mio. EUR. Disse tal bygger på en formodning om, at Pakistan udnytter sin præferenceadgang til EU-markedet fuldt ud. For at omregne disse tal til årlige tal, antages det, at den underliggende handel forbliver konstant.

[1] EUT L 378 af 23.12.2004, s. 22.

[2] EFT L 253 af 11.10.1993, s. 1.

[3] EFT L 184 af 17.7.1999, s. 23.

[4] EUT L xxx, xx.xx.xxxx, s. x.

[5] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.